Piano-tastets: de març 2013
En memòria de Bebo Valdés
Bebo Valdés ha mort avui als 94 anys a Suècia on feia 50 anys que vivia exiliat i en feia 4 que s'havia acomiadat dels escenaris.
Poc abans però havia protagonitzat diversos documentals i tingut un dels moments àlgids de la seva llarga carrera: el disc amb Diego "el Cigala" titulat "Lágrimas negras".
Eren les mans prodigioses de Bebo Valdés, les mans que van facilitar que el jazz llatí agafés una volada insospitada arreu del món. També eren les mans que li van permetre guanyar diversos Grammy i esgotar les entrades als seus concerts.
Però abans que arribés l'èxit mundial Valdés en va viure de tots colors. A la seva Cuba natal va iniciar la carrera als anys 40 i l'arribada de la TV a la illa li va donar una popularitat important.
Després el triomf de la revolució cubana el 1959 el va portar a l'exili a Suècia i allí va caure en l'oblit. Fins que gairebé 4 dècades més tard grava un disc i reinicia la carrera gràcies al documental "Calle 54" de Fernando Trueba. Valdés ja tenia més de 80 anys però allò gairebé era com un nou començament.
Més tard la pel·lícula "Chico y rita" basada en la seva vida va engrandir encara més un mite universal. Us convidem a veure aquesta pel·lícula:
0 comentaris Etiquetes de comentaris: documentals, pel·lícules, pianistes
Sonates de Kuhlau
Aquest curs la Marina i el Daniel han treballat una Sonata de Kuhlau i han completat el seu estudi amb un mural sobre la biografia d'aquest compositor.
Si voleu veure altres murals de compositors podeu visitar:
http://pianotastets.blogspot.com/2013/02/sonatines-de-clementi.html
Aviat farem un enregistrament en vídeo de la sonata per poder-vos-la oferir properament.
0 comentaris Etiquetes de comentaris: compositors, curs 2012-13, Daniel, Kuhlau, Marina
Primavera explosiva...
Maria Canals porta cua al metro (3a part)
Continuant amb l'eufòria posterior al concert a l'intercanviador del metro de Diagonal, avui us oferim un tall de la televisió Btv amb el Programa Connexió Barcelona del dia 7 de març de 2013, on podreu veure el reportatge que van fer als alumnes de piano de Nou Barris i Musicart, en motiu de la participació en la iniciativa de "Maria Canals porta cua al metro", a partir del minut 28:10.
Podeu veure les imatges i la gravació d'altres actuacions visitant aquests altres posts relacionats: http://pianotastets.blogspot.com/2013/02/59e-concurs-maria-canals.html http://pianotastets.blogspot.com/2013/03/maria-canals-porta-cua-al-metro-1a-part.html http://pianotastets.blogspot.com/2013/03/maria-canals-porta-cua-al-metro-2a-part.html
0 comentaris Etiquetes de comentaris: concurs Maria Canals, curs 2012-13
Maria Canals porta cua al metro (2a part)
Complint la promesa de l'anterior post, us mostrem la gravació d'algunes actuacions.
Aprofitem de nou per felicitar a tots els participants !!!!
0 comentaris Etiquetes de comentaris: Andrea, concurs Maria Canals, curs 2012-13, Daniel, Eloi, Laia, Lucía, Marina, Ona
Maria Canals porta cua al metro (1a part)
Ahir a la tarda els alumnes de l'escola de música de Nou Barris van sortir a actuar en un espai molt singular: l'intercanviador del Metro de Diagonal, participant amb la iniciativa de "Maria Canals porta cua al metro".
Tots els participants estaven molt il·lusionats amb aquesta activitat tant especial i la gran sorpresa va arribar en veure les càmeres de la televisió in situ per cobrir l'acte.
Tots els alumnes van fer una gran actuació, amb un mèrit especial per la gran capacitat de concentració que van demostrar tocant en un espai sorollós i amb càmeres tant a prop.
També donem un especial agraïment a tot el públic assistent, famílies que van donar el caliu i l'acolliment tant afavoridor en aquests actes.
Moltes gràcies i FELICITATS a tothom !!!
I esperem que poguem disfrutar d'iniciatives com aquesta ben sovint.
Ara ja ho sabeu, tothom qui vulgui gaudir del privilegi de tocar un piano de cua pot apropar-se al metro i tocar-lo una estona!
Aviat us oferirem gravacions d'algunes actuacions...
Vegeu l'anterior post amb informació de tot plegat i imatges de l'any passat:
http://pianotastets.blogspot.com/2013/02/59e-concurs-maria-canals.html